Fazil Məmmədovla Mirdamət Sadıqovun Gəncə üzərindəki "Barbarossa planı" və onu icra edənlər - Azinforum.az İnformasiya Portalı\nAna səhifə / Gündəm / Fazil Məmmədovla Mirdamət Sadıqovun Gəncə üzərindəki “Barbarossa planı” və onu icra edənlər\nFazil Məmmədovla Mirdamət Sadıqovun Gəncə üzərindəki “Barbarossa planı” və onu icra edənlər\nHal-hazırda sona çatmış sayılan araşdırma və müşahidələrimi azad medianı izləyən Azərbaycan və azərbaycanlılarla bölmək niyyətindəyəm. Üz tutub ölkəni parçalamaq niyyətində olan oliqarxlara deyirəm: ” Gəlin hər hansı şərtsiz Heydər Əliyev siyasətinin davamçısı olan İlham Əliyevin ətrafında sıx birləşərək özünüzü, maraqlarınızı deyil, ölkəmizi düşünərək bir amala xidmət edək, inanın ki, sizlər həm ölkə başçısının, həm xüsusi dövlət idarələrinin, ən əsası da azad medianın diqqətindən yayınmırsınız. Əgər yayınmış olsanız belə biz azad media xəbərçiləri hər an sizlərlə bağlı media vasıtəsilə həyatımız bahasına olan məlumatı ölkə başçısına çatdırmağı özümüzə borc biləcəyik.\nÖlkə başçısı İlham Əliyev məhz Azərbaycan mətbuatının 140 illik yubileyi ilə bağlı nitqində azad mətbuata geniş yer ayırıb, bildirib ki, bəzən ölkədə baş verən neqativ hallardan administrasiyadan, hər hansı dövlət məmurdan deyil, multmediya vasıtəsilə xəbər tutur.\nDövlət başçısının ölkəni xarici təsirlərdən, eləcə də Azərbaycanı yadellilərdən qorumaq üçün siyası addımlar atdığı bir zamanda kiçik padşahlar isə Azərbaycan daxılində sonu görünməyən “imperiyaları”nı qurmağa can atmaları həm heyrət doğurur, həm də gülünc görünür.\nAraşdırmalarımız bu gün bütün zamanlarda Azərbaycanın ikinci böyük şəhəri, ölkənin ürəyi , Qərbin mərkəzi olan Gəncə ilə bağlıdır. Ümumiyyətlə Gəncə ta qədimdən indiyə kimi maraq dairəsində olan bir ərazidir. Tarixə nəzər salaq: qədim minilliklər tarixinə yazılmış, Gəncənin başına gələn müsübətlər ona, indiyə qədər tamlığından İrəvan, Zəngəzur, Göyçə, Dəmirqapı Dərbənd, Borçalı, Aran Azərbaycanı (Cənubi Azərbaycan) kimi ərazilərini itirən bütöv, azad Azərbaycana xaricdən nə qədər dəyər verilməsini xatırlamaq kifayət etməz. Əgər Şeyx Nizamidən bəri Gəncənin tarixinə nəzər salsaq onu ələ keçirmək üçün tək Cavad xanın, onun əsabalarının başına gələn müsübətlər, indiyə qədər qaytarılmayan qədim Gəncə darvazaları Gəncəyə və onun tarixinə\nunudulması mümkün olmayan neçə-neçə dərdlərdən xəbər verir. Bütün bunlar keçmişdə baş versədə bu gün ölkə daxilində dövləti və dövlətçiliyi unudaraq, öz nəfs və niyyətlərinin qurbanına çevrilərək “kiçik padişahlıq” qurmaq arzusunda olan oliqarxlar var.\nGəncə ilə bağlı isə son 7-8 ildə aparılan araşdırmalarımızı təqdim edirəm. 2008-ci il noyabr ayının 21-dək Azərbaycan Respublikası Vergilər Nazirliyi “Vergi siyasəti və vergi qanunvericiliyi strateji araşdırmalar mərkəzi” nin baş idarə rəisi vəzifəsində çalışan və həmin il noyabr ayında Prezident İlham Əliyevin sərəncamı ilə Azərbaycan Dövlət Aqrar Universitetinə (ADAU) rektor kimi təyin olunan Mirdamət Sadıqovun bölgəyə gəlişi Fazil Məmmədovun Gəncə planlarından xəbər verməyə başladı. İlk olaraq bu plan haqqında dalağı sancan, xaraktercə siyasi oyunları dərhal şifrə eləmək qabilliyyətinə malik olan, həmin zaman Gəncə şəhər İcra Hakimiyyətinin başçısı Eldar Əzizov Fazil Məmmədovun bölgəyə atdığı bu kadrı özünə rəqib bildi. Əslində o, səbəbi düz anlamışdı. Təbii ki, özünün onunla əvəzlənməsi planını qəbul edə bilməzdi və buna da dərhal reaksiya verdi. Yaxşı bilirdi ki, kiçik padşah Fazil Məmmədov Şəmkirdən sonra Qərbin Mərkəzi, Gəncə haqqında planlar qurub və xüsusi dəyər verdiyi Mirdamət Sadıqovu gec-tez Gəncəyə birinci şəxs təyin etdirəcək. Plan bu cür qurulmuşdu və Azərbaycan Respublikası Vergilər Nazirliyi “Vergi siyasəti və vergi qanunvericiliyi strateji araşdırmalar mərkəzi” nin baş idarə rəisinin ilk olaraq ADAU-ya rektor kimi təyin etdirilməsi artıq bu planın hərəkətə gəlməsi demək idi. Buna görə Eldar Əzizov Fazil Məmmədovun Qərbın döyünən ürəyi olan Gəncəyə məqsədyönlü təyin elətdirdiyi “desantı” ictimaiyyətlə təmasdan kənarda tutmaqla bərabər eyni zamanda yeni təyin olunan rektoru nəzərindən qoymurdu. Lakin Eldar Əzizovun səylərinə baxmayaraq ADAU-nun rektoru Mirdamət Sadıxov verilən tapşırığı vəzifəsini itirməkdən qorxmayaraq yerinə yetirməyə başladı, bölgədə özü ilə həmfikir olanlarla, gizli məkanlarda görüşdü və onları lazımi qədər təlimatlandıra bildi. Mirdamət Sadıxov haqqında bir balaca arayış verək. Əslən İsmayıllı rayonunun Lahıc (eləcə də Ərəgit) qəsəbəsindəndir. Bəzi tarixçilərin qənaətinə görə Lahic qəsəbəsində yaşayan əhali Sasanilər\nimperiyası dövründə İranın Lahican vilayətindən köçürülənlərin nəslindəndirlər. Onlar tat dilində xüsusi dialektdə danışırlar. (İbrahim Haşımlı).\nSoy kökünün dini bağları olan Mirdamət Sadıqov uzun illər vergi sektorunda çalışmış elə oradanda Qafqazın ən mühüm ali təhsil ocağı olan ADAU-ya 2008-ci ildən gəlişindən sonra tam üç il Eldar Əzizovun gedişini gözləməli olmuşdu. Fazil Məmmədov 2011-ci ildə Mirdamət Sadıqovu Gəncə Şəhər İcra Hakimiyyəti başçısı postuna yüksəldə, yerləşdirə bilməməsi planları bir qədər qarışdırır. Heç bir yüksək ranqlı məmurun gözləmədiyi halda prezidentin sərəncamı ilə bu dəfə Gəncəyə tamam başqa istedad sahibi, şəhəri yenidən qurub tikə biləcək kadr təyin edildi. Bu şəxs Elmar Vəliyev oldu. Beləcə Fazil Məmmədovun planları demək olar darma-dağın edildi. Heç demə bu plan tamam məhv edilməyibmiş. Atılan diversanta son dərəcə inamlı olan Fazil Məmmədov bir müddət sonra kadrını məlum İsmayıllı hadisələrindən sonra o rayona birinci şəxs göndərə bildi. Lakin Gəncə iştahası hələ də Fazil Məmmədovu tərk etməmişdi. Şəmkirlə Gəncəni qoşalaşdırmaq ideyası gecələr yuxusundan belə çıxmırdı. Plan işləyirdi. Vergi naziri özünün müəllimi adlandırdığı Mirdamət Sadıqovla birgə Gəncə üzərinə yeni bir ” ildırım sürətli” planın işlənilməsinə başlayır. Bölgədə “əməliyyatlar” aparılaraq öz kadrlarını postlara gətirtmək işi başlayır.\nM.Sadıqov ADAU-da çalışan zaman üstünlüyü müxalif fikirli kadrları irəli sürməkdə, eləcə də Gəncədə dini dəyərlərə söykənməkdə, ideya rəhbərlərini, qoçuları öz ətrafına yığmaqda mahir idi. Mirdamət Sadıqovun Gəncədəki, dini dayaqlarından olan Şah Abbas Məscidinin icma rəhbəri Hacı Səftərlə “dostluğu”nun arxasında nələr durduğunun isə məncə izaha ehtiyacı yoxdu.\nXüsusi zəkaya malik olan Mirdamət Sadıqov hələ öncədən Gəncədə özünə həmfikir olanları ideya çevrəsinə yığmış və onların zaman -zaman Gəncə şəhərində lazımi kreslolara artıq oturda bilmişdi. Hal-hazırda isə MM-ə deputat seçkiləri zamanı onlardan ikisi artıq YAP-da mühüm fiqur olduqlarına görə real namizədlər sayılır.\nBunlar kimlərdir? Və yaxud Gəncədə də İsmayıllı hadisələrinin təkrar baş verməsi, (iraq olsun ) ehtimal olarsa, “Seyid”in Gəncəyə yenidən düşünülmüş plan üzrə icra başçısı kimi qayıdışı baş tutarsa, bu törəni Gəncə qapılarında kimlər keçirəçək? Bir sözlə Gənçədə “Seyid”i səbrsizliklə gözləyənlər kimlərdir.\nYuxarıda cızılmiş dioqrama nəzər salaq:\nGəncədə bir neçə il öncə dünyada Amerikan kəşfiyatçısı, siyasətçisi, filantrop kimi tanınan Sorosun kordinatoru olan Nadir İbadovun yetirməsi, həmfikirlərindən biri olan, hal-hazırda YAP Gəncə şəhər təşkilatının sədri, YAP tərəfindən Milli Məclisdə keçiriləcək seçkilərdə deputatlığa namizəd Naqif Həmzəyev haqqında qısa arayış verək.\nDövrü mətbuatda adı zaman-zaman “nurçu”luqla bağlı hallanan əslən Göyçə mahalından olan, sonradan məlum hadisələr baş verdikdə yəni, 1989-cu ildən Gəncəyə köcən 1983-cü il təvəllüdlü Naqif Həmzəyev, 2000-ci ildə Bakı Dövlət Universitetinin Tarix fakültəsinə qəbul olunaraq 2004-cü ildə həmin universitetin bakalavr pilləsini bitirib. Eyni zamanda 2003-2004-cü illərdə “qonaq tədqiqatçı” statusu ilə “Birinci dünya müharibəsi illərində Türkiyə-Rusiya münasibətləri və erməni terroru” mövzusunda araşdırma aparıb. 2004-cü ildə Bakı Dövlət Universitetinin tarix fakültəsinin magistr pilləsinə daxil olub. 2004-2006-cı illərdə Türkiyə Cümhuriyyətinin bir neçə universiteti və arxivlərində “İraq Türkmənlərinin tarixi” mövzusunda araşdırma aparıb. 2006-cı ildə “İraq türkmənlərinin ictimai, iqtisadi və siyasi durumu” mövzusunda dissertasiya işini müdafiə edərək Bakı Dövlət Universitetinin tarix fakültəsinin “yaxın və orta şərqin tarixi” ixtisası üzrə magistr dərəcəsini qazanıb. 2000-ci ildən fəal olaraq ictimai fəaliyyətlə məşğul olub. “Dünya Azərbaycanlıları” Gənclərin İctimai Birliyinin həmtəsisçilərindən biridir. Azərbaycanı beynəlxalq konfrans və elmi tədbirlərdə dəfələrlə təmsil edib\n2009-cu ildə Gəncə Dövlət Universitetinin elm və texnika üzrə prorektoru, Soros xəttinin fəallarından olan Nadir İbadovun dəvəti ilə Gəncə Dövlət Universiteti informasiya və kommunikasiya texnologiyaları şöbəsində mütəxəssis vəzifəsində işləyib, ixtisası tarixçi olmasına baxmayaraq. Daha sonra Nadir İbadovun sayəsində, Nadir İbadovla Mirdamət Sadıqovun isti münasibətləri olduğundan, 2009-cu\nilin sentyabr ayından 2010-cu ilin fevral ayınadək Azərbaycan Dövlət Aqrar Universiteti beynəlxalq əlaqələr şöbəsində mütəxəssis, 2010-cu ilin fevral ayından 2011-ci ilin dekabr ayınadək isə informasiya və kommunikasiya texnologiyaları mərkəzinin direktoru vəzifəsində çalışıb.\n2009-2011-ci illərdə həyata keçirilən “Elektron Universitet” layihəsinə uyğun olaraq Türkiyə Respublikasının Atatürk, İstanbul və Fırat universitetlərində, həmçinin TUBİTAK ULAKBİM təşkilatında “İT meneceri” üzrə ixtisasartırma kursları keçib. 2012-ci il 24 yanvar tarixində Türkiyə Respublikası Fırat Universiteti Sosial Elmlər İnstitutunun tarix bölməsində doktorantura pilləsinə qəbul olunub. 2012-ci il 12 noyabr tarixindən 2013-cü il 8 fevral tarixinədək Azərbaycan Dövlət Aqrar Universitetində innovasiya şöbəsinin müdiri vəzifəsində çalışıb.\n2013-cü il 8 fevral tarixində Gəncə Şəhər İcra Hakimiyyətinin Başçısı imzaladığı 11 saylı sərəncamla Gəncə Şəhər Kəpəz Rayonu İcra Hakimiyyəti Başçısının müavini vəzifəsinə təyin edilib.\n2013-cü il 1 avqust tarixində Yeni Azərbaycan Partiyası Gəncə şəhər təşkilatının VIII konfrasında təşkilatın sədri seçilib. Hal-hazırda Gəncə şəhər təşkilatının sədri vəzifəsində işləyir. Hızlı hərəkət edən pillələrə fikir verin; hədəfə yaxınlaşmaq və nail olmaq: 2009-2013 və nəhayət 2015-ci il Milli Məclisə deputat seçkiləri, YAP tərəfindən irəli sürülən namizəd, eyni zamanda YAP-ın Gəncə şəhəri üzrə sədri, Mirdamət Sadıqovun strateqiyasının əsas xətti, dayaqlarından ən başlıçası finiş xəttinə yaxınlaşmış sayılır. Naqif Həmzəyevlə bağlı bir balaça haşiyəyə çıxmalı olacağıq. Naqif Həmzəyevin 2014-cü ildə Almaniyaya getmiş, orada hansısa xəstəliklə bağlı vəfat etmiş, adı gedən universitetdə bir çox xaricdən maliyyələşməsi hələ də davam proqramların, o cümlədən məlum “TEMPUS”proqramının universitetə gətirilməsi (hal-hazırda da bu proqramların idarə olunması GDU-nun elm və inovasiyalar üzrə prorektoru Pərvin Kərimzadəyə Nadir İbadovdan miras qalıb desək yanılmarıq) Nadir İbadovun bütün zamanlarda internet resurslarından istifadə etməkdə ona köməkçiləri isə Naqif Həmzəyevin qayınları Asif, Vasif Həsənov qardaşları olmuşdur. Belə ki, bu qardaşlar Nadir İbadovun sevimli yetirmələri olmuş, ölüb gedən onun cismi olsada ruhu, beyni adı gedənlərin beyninə köçürülüb desək yanılmarıq. Burda bir sual da ortaya çıxır. Nadir İbadov daha kimlərin beynini bu cür zəhərləyib? Hazırda GDU-da smestr\nimtahanların test üsulu ilə aparılmasının təşkilatçıları bir çox elektron proqramlara nəzarətin bu qardaşlara məxsusluğu adı gedən universiteti onlardan asılı vəziyyətə gətirib. Naqif Həmzəyevin həyat yoldaşına gəlincə onların erməni əsilli olması da bütün gəncəlilərə məlumdu.\nDioqramda sonra yer alan birbaşa Naqif Həmzəyevin GDU-dakı əsas dayağı sayılan, Nadir İbadovun “işlər”inin rəhbəri sayılan sabiq prorektorun yerini tutan elm və inovasiyalar üzrə prorektor Pərvin Kərimzadədir. Pərvin Orxan qızı Cəfərova ( sonradan soyadını dəyişib ər familini götürüb, Kərimzadə) Haqqında qısa arayış: 03.02.1976-ci ildə Bakı şəhərində qeyri-rəsmi nigahdan doğulmuş, anası Sürəyya Cəfərova universitetdə əbəbiyyat kafedrasının müəllimidir. Universiteti bitirəndən indiyə qədər GDU-da çalışmış, antiəliyevçi sayılan Həsənbala Sadıqovun yetirməsi sayılır. Elə Həsənbala Sadıqovun zamanında rəhbər vəzifələrdə pillə-pillə qalxaraq sonda Nadir İbadovun universitetə gətirdiyi proqramların yönəltiçisi olmağı bacardı. Sabiq rektor Elman Məmmədovun zamanında sonuncu yay smestri zamanı tarix fakultəsinin dekanı olmuş Həsənbala Sadıqovla birgə müdhiş “89.000 manat” rüşvət qalmaqalının baş qəhramanlarından biri olmuş, hal-hazırda özünün dediyi kimi Elmar Vəliyevə universitet adından ən yaxın sayılan kadrdır. Bundan əlavə ölkənin lider partiyası olan YAP-da özünün ideya dayağı sayılan Naqif Həmzəyevin yanında Gəncə şəhər YAP qadınlar surasının sədri postunu tutmuş, hal-hazırda da YAP tərəfindən parlament seçkilərində irəli sürülən namizəddir. Təsəvvür edin, Mirdamət Sadıxovun planlarının trayektoriyasına baxın, əgər alınsa etibarlı ideya tərəfdaşı alınmasa Gəncə şəhər İcra Hakimiyyəti başçısı Elmar Vəliyevin kadr siyasətindəki səriştəsizliyi sayıla bilər. Bir ağrılı məqam da var. Əgər Kərimzadə seçilsə deməli gəncəliləri parlamentdə qeyri-rəsmi nigahdan doğulan təmsil edəcək. Bunlar həm də Mirdamət Sadıqovun hesablanması düz nəticə vermiş, çünki,artıq GDU-da xanım prorektor özündən əlavə hər ikisidə müxalifətçi olan humanitar məsələlər üzrə prorektor Asif Cavadovu və tədris işləri üzrə prorektor Faxrəddin Məmmədovu öz iradəsinə tabe etdirə bilmiş , özünün rəhbəri olduğu elm və inovasiya şöbəsində isə əsas gəlir gətirən şöbəni,yəni doktorantura şöbəsini belə öz rəhbərliyi altına ala bilmişdi. Ümumiyyətlə “Seyid” kadr seçimində bir məsələyə üstünlük verir, “kadr” tutduğu sahədə özünü, rəhbərini, özünümaliyyələşdirmə baxımından təmin etməlidir.\nHal-hazırda artıq “Seyid”in 2008-ci ildə ADAU-ya gəlişindən dərhal sonra universitetin baloniya prosesinə qoşulması altında “aylığa, illiyə” buraxılan tələbələrin hamısı yeni rektor tərəfindən geri, universitetə qaytarılsa da, adı gedən universitetdə hələ ki, ona sadiq olan iki “kadr”ın yeri bərkdir. Bunlardan maliyyə baxımından M.Sadıqovun etibarlı kadrı sayılan bu gün də “əvəz olunmayan ” elmi katib Səbuhi kompyuter resurslarını əlində cəmləmişdir. Ailə dostu sayılan Məntiq Cəfərova gəlincə isə əvvəl onu özünə ADAU-da varıs qoyub gedəcəyinə söz versə də sonradan plan dəyişdi və o bir müddət ATU-da prorektor vəzifəsində bir il çalışdıqdan sonra yenidən ADAU-ya qayıtdı. Qayıdış zamanı ona verilən strateji əlaqələr şöbəsi oldu. Adı gedən şöbənin M.Sadıqova nə vədd etməsi hələlik məlum deyil. Vəsait baxımına gəlincə isə Mirdamət Sadıqovun inisiativası ilə ADAU-nun bazasında açılan “Distant təhsil” proyesi isə zəhmətsiz gəlir mənbəyindən xəbər vermirmi? Qeyri-qanuni işin distant məvfumu ilə qanuni şəklə salınması, bəli “islahatçı”Mirdamət Sadıqov bu sahədə əvəzi olunmayandı.\nADAU-da rektorluq fəaliyyəti zamanı Mirdamət Sadıqova sadıq kadrlardan sayılan köməkçisi Qoşqar Məmmədov da Elmar Vəliyevin komandasında Nizami bələdiyyəsinin sədri vəzifəsini artıq tuta bilməsi təəccüb doğurmur. Bələdiyyə seçkilərinin seçkili orqan olaraq xalq tərəfindən seçılməsinə gəlincə, Qoşqar Məmmədovun bu seçkidəki faizi sıfırdan az fərqli olmasına şübhə olmadığı halda onun Mirdamət Sadıqovun “Barbarossa” planındakı roluna aydınlıq gətirməli olacayıq. Elmə, intellektə uyarsızlığı Qoşqar Məmmədov kimilərin məsələn, İsmayıllı hadisələrindəki kimi əyyaşların, quldur dəstələrinin şəhərin küçə və meydanlarında, çayxanalarda iğtişaşlar yaratmaq üçün gərəkli olmasından başqa faydası nə ola bilər?\nDioqramda növbəti yer alan Mirdamət Sadıqovun sadiq kadrlarından olan Gəncənin Nizami rayon İcra hakimiyyətinin başçısı Nizami Hacıyevdir. Mirdamət Sadıqovun hələ Gəncədə rektor işləyən zamanlarda əl buyrqçusu olan, o zaman humanitar məsələlər üzrə müavin vəzifəsində çalışan N.Nacıyev dövründə onun ancaq bölgədə mətbuat vasitəsilə məharətlə reklam xarakterli tədbirlərinin sırf təşkili ilə məşğul olmasıdır. Hətta iş o yerə çatmışdır ki, artıq 2011-ci ilin fevralından Gəncəyə təyin olunan icra başçısı Elmar Vəliyevin apardığı yenidənqurma, şəhərsalma projeləri ilə eyni pillədə rektorun gördüyü işlərlərin də reklam çarxları dayanmırdı. Bəs görəsən o zaman rektoru\nolduğu ADAU-da özünü reklam xarakterli keçirilən tədbirlər üçün, tədbirlərdən sonra təşkil olunan ziyafətlər, bahalı otellər, iştirakçilara təqdim olunan hədiyyələr, “konvertlər” və s. üçün vəsaitin haradan təmin olunması kimlərsə üçün maraqlıdırmı?\nBütün keçirilən tədbirlərdə “Seyid”in “əl ağacı “olan hazırda artıq Gəncə şəhər Nizami rayonunun icra başçısı postuna qədər yüksəlmiş “Tərəqqi” medalı ilə təltif olunaraq bu yolla toxunulmazlıq belə qazanan Nizami Hacıyevdən sonrakı “kadr” Gəncə şəhər İcra Hakimiyyətinin ictimai-siyasi məsələlər üzrə humanitar şöbəsinin baş məsləhətçisi Məmmədov Həsən Surxay oğludur ki, o da dövlət qulluğunda “səmərəli” fəaliyyətinə, uzun müddət şəhərin ictimai-siyasi həyatında “fəal” iştirakına görə Azərbaycan Respublikası Prezidentinin sərəncamı ilə “Dövlət qulluğunda fərqlənməyə görə” medalı ilə təltif edilib və bununla da komandada vaxtı çatana qədər toxunulmazlıq əldə edə bilib. Həsən Məmmədov da hələ Mirdamət Sadıqovun rektor olduğu zamandan onun etibarlı kadrlarından sayılır və eyni zamanda əgər onun Şəmkir rayonu, Şəmkirin sabiq İcra başçısı Nazim Veyisovla qohumluğunu nəzərə alsaq, Mirdamət Sadıqovun Həsən Məmmədova haradan sevgi bəsləyərək inanması kartları da açılmış olar.\nGəncə şəhər Nizami rayonu İcra Hakimiyyətinin başçısı vəzifəsinin hansı sou şəklində dəyişilməsi faktını yenidən xatırlayaq: Bütün gününü xəstə olmasına baxmayaraq ancaq şəhərdə gedən tikinti -abadlıq işlərində keçirən Məharət Mustafayevlə bağlı öncədən qurulan ssenari baş tutdu. Dərhal da yuxarılara məlumat ötürüldü. Bu heç də təəcüb yaratmadı. Məqsəd bir idi, şəhərin əsas rayonu sayılan Nizami rayonu və eyni zamanda içtimaiyyətlə əlaqələr şöbəsi bundan sonra da “Seyid”in nəzarətində olaraq onun qayıdışına hazır olsun.\nMirdamət Sadıqovun əslində dayaqlarından bir neçəsinin bu gün yaşamamsı və ya vəzifədən vurulması onun Gəncəyə bəlkədə qayıdışını ləngitdi, bəlkə də bu dayaqların yoxluğu Gəncənin bəxtinin hələ də yatmamasından xəbər verir? Bəs bunlar kimlərdir?\nƏsasən həmfikir olduğu böyük dəyər verdiyi Almaniyada vəfat edən, adı Sorosla hallanan GDU-nun sabiq prorektoru Nadir İbadov;\nGəncə şəhər baş polis idarəsinin sabiq rəisi mərhum polis generalı Rasim Musayev,\nGəncə şəhəri səhiyyə idarəsinin rəisi (böyük bir səhiyyə ordusunu hərəkətə gətirə biləçək qüvvə) Mehman Rzayev.\nP.S. Bir mühüm məqamıda nəzərinizdən qaçırmayın, mütləq olaraq ətrafına yığdığı “diversantların”, kadrlarının bütün zamanlarda ifşa olunacağını öncədən fikirləşən kombinator Mirdamət Sadıqov onların hər birinin öncədən tercümeyi halınındakı çatları diqqətdən keçirdikdən sonra kombinasiyalar qurur. Müəyyən məqamlarda “kadr”özünü ifşa etdikdə, yəni dövlət qarşısında günahlandıqda artıq bu şəhər rəhbərinin səhvi kimi qeydə alınır.\nÖncəki İsmayıllılardan Novruz Aslana etiraz – VİDEO\nNövbəti LÜTVƏLİ BABAYEVİN HİCABLA MÜBARİZƏDƏN BAŞQA İŞİ-GÜCÜ YOXDUR? – ZƏRDABDAN ŞİKAYƏT


AMEA-nın vitse-prezidenti, akademik Rasim Əliquliyevin təkzibi - Elanlar - IKT\nAMEA-nın vitse-prezidenti, akademik Rasim Əliquliyevin təkzibi 17.01.2020 03:06\n“15 yanvar 2020-ci il tarixində azedu.az portalında Azərbaycan Milli Elmlər Akademiyasının (AMEA) Rəyasət Heyətinin 15 yanvar 2020-ci il tarixli iclasında müzakirə olunan bir sıra məsələlərlə bağlı xəbərlər yayımlanmışdır. Həmin xəbərlərdən biri – “AMEA vitse-prezidenti nazirlikləri qınadı – “Potensialımızdan yararlanmırlar” başlıqlı xəbər mənə istinad olunmuşdur. Xəbərin bu adda və belə məzmunda yayımlanması məni çox narahat etdi.\n“Bununla əlaqədar olaraq bildirmək istəyirəm ki, verilən xəbərdə bir sıra fakt və məlumatlar təhrif olunmuşdur. AMEA-nın 7 elmi müəssisəsini əhatə edən Fizika-Riyaziyyat və Texnika Elmləri Bölməsinin (FRTEB) 2019-cu ildəki elmi və elmi-təşkilati fəaliyyəti haqqında illik hesabat mənim tərəfimdən təqdim edilmişdir. Hesabatda FRTEB-in elmi müəssisələrinin dövlət siyasətinin icrasından irəli gələn vəzifələri, kadr potensialının vəziyyəti, elmi-nəzəri, elmi-praktiki, elmi-innovativ, elmi-təşkilati vəziyyəti, mühüm elmi nəticələri, dərc olunmuş elmi əsərləri, beynəlxalq əməkdaşlıq əlaqələri, elmi-kadr hazırlığı, elm və təhsilin inteqrasiyası, elmin təbliği və populyarlaşdırması, elektron elmin vəziyyəti və digər məsələlər barədə geniş müzakirə aparılmışdır. Eyni zamanda hesabat çərçivəsində mövcud problemlər, qarşıda duran vəzifələrlə bağlı fikir mübadiləsi aparılmış və müxtəlif təkliflər irəli sürülmüşdür. Qeyd olunmuşdur ki, 2019-cu ildə AMEA üzrə Web of Science-də dərc olunan 480 elmi məqalə FRTEB-in payına düşür. Bu isə, ölkə üzrə Web of Science-də dərc olunan məqalələrin, təxminən 36%, AMEA üzrə isə 70%-ni təşkil edir.\nFRTEB-in elmi müəssisələri bir sıra beynəlxalq layihələrdə iştirak etməklə bərabər, Avropa Nüvə Tədqiqatları Mərkəzi (İsveçrə, Cenevrə) və Birləşmiş Nüvə Tədqiqatları İnstitutu (Rusiya Federasiyası, Dubna) ilə sıx əməkdaşlıq edirlər. Bölmənin elmi müəssisələri Respublika Prezidenti cənab İlham Əliyev tərəfindən təsdiq edilmiş 9 müxtəlif Dövlət Proqramının icrasında yaxından iştirak edir.\nBu və digər məsələlərin müzakirə olunduğu həmin iclasda Akademiyanın fizika-riyaziyyat və texnika elmləri sahəsində mövcud olan problem və çatışmazlıqları ilə bağlı da fikirlər səsləndirilmiş, onların həlli istiqamətində təkliflər irəli sürülmüşdür.\nHesab edirəm ki, elm və təhsilin təbliği missiyasını öz üzərinə götürən azedu.az portalının yuxarıda səslənən fikir və təkliflər barədə xəbərlər, populyar materiallar hazırlayaraq geniş ictimaiyyətə çatdırması daha məqsədəuyğun olardı. Təəssüflər olsun ki, portalın müxbiri məsələlərin əsas mahiyyətini çatdırmağı deyil, ucuz sensasiya yaratmaq yolunu seçmişdir. Qeyd olunan bəzi fikirləri kontekstdən çıxararaq, məzmununu təhrif etməklə ictimaiyyətə yanlış məlumat vermişdir. Bu barədə geniş təfərrüata varmadan, həmin iclasla əlaqədar portalda yayımlanan xəbərə aydınlıq gətirmək istəyirəm.\nHesabatın müzakirəsi çərçivəsində mənə ünvanlanan suallardan biri də, FRTEB-in elmi müəssisələrinin nəticələrinin praktikada tətbiqi və büdcədənkənar əlavə maliyyə vəsaitlərinin həcmi ilə bağlı olmuşdur. Həmin məsələ ilə əlaqədar olaraq, cavabımda qeyd etmişəm ki, Bölmənin elmi müəssisələrində bu sahədə vəziyyət heç də ürəkaçan deyildir. Belə ki, ötən il ərzində, 19 layihə tətbiq olunmuş, İnformasiya Texnologiyaları İnstitutunda, təxminən, 150 000, digər institutlarda isə, 10 000, 15 000, 20 000 azn məbləğində büdcədənkənar vəsait əldə olunmuşdur. Əlbəttə ki, bu rəqəmlər çox kiçikdir və bu istiqamətdə fəaliyyət gücləndirilməlidir. Müvafiq dövlət qurumları, nazirliklərlə əməkdaşlıq əlaqələri genişləndirilməlidir. Həmin qurumların elmə olan tələbatı müəyyənləşdirilməli, elmi müəssisələrin qarşısına vəzifə kimi qoyulmalı, nəzəri tədqiqatlarla yanaşı, tətbiqi işlərə də xüsusi diqqət yetirilməlidir. Bu istiqamətdə fəaliyyətimiz zəif olduğu üçün nazirliklər öz tələbatlarını xarici qurumların iştirakı ilə həyata keçirməli olurlar.\nHazırda isə AMEA rəhbərliyinin çağırışına müvafiq olaraq, tətbiqi tədqiqatlara, büdcədənkənar vəsaitlər qazandıracaq işlərə böyük əhəmiyyət verilir, bu sahədə fəaliyyət innovativ əsaslar üzərində qurulur. Təhlillər onu göstərir ki, bu istiqamətdəki problemlərin obyektiv və subyektiv səbəbləri vardır. Ümumiyyətlə, Elmlər Akademiyasında büdcədənkənar daxil olan maliyyə vəsaitlərinin həcmi qənaətbəxş deyildir. Bu sahədəki vəziyyətin yaxşılaşdırılması üçün AMEA-nın elmi müəssisələri özlərinin elmi prioritetlərinə yenidən baxmalı, Azərbaycan iqtisadiyyatının müxtəlif sferalarının tələblərinə uyğun elmi problemlər və prioritetlər müəyyənləşdirməli, məsələn, kənd təsərrüfatı, neft sənayesi və digər sektorlara dair daha səmərəli təkliflər irəli sürməlidirlər. Eyni zamanda alimlərimiz müasir dövrün bazar iqtisadiyyatının şərtlərinə uyğunlaşmalı, öz biliklərini kommersiyalaşdırmaq üçün innovativ təfəkkürə malik olmalıdırlar. Belə olduğu halda, AMEA ilə nazirliklər və digər qurumlar arasında əlaqələr daha da intensivləşər və büdcədənkənar vəsaitlərin həcmi bir xeyli yüksələr. Bu isə son nəticədə, alimlərin əməkhaqlarının artmasına, gənclərin elmə gəlişinin stimullaşmasına təkan verə bilər.\nYuxarıda qeyd olunan fikirlər Azərbaycan Milli Elmlər Akademiyasının Rəyasət Heyətinin 15 yanvar 2020-ci il tarixli iclasının stenoqramı əsasında hazırlanmışdır. azedu.az portalından xahiş olunur ki, mənə istinad olunmaqla yayımlanan xəbərdə (“AMEA vitse-prezidenti nazirlikləri qınadı – “Potensialımızdan yararlanmırlar”) edilmiş təhrifləri aradan qaldırmaq və ictimaiyyətə doğru məlumat vermək üçün bu təkzibi yayımlasın”.


İnsanın özü də bir dindir... – Xanəmir Telmanoğlu\n12:01 17 Oktyabr 2017\nXanəmir Telmanoğlu ilə müsahibə:\n– Xanəmir bəy, roman da yazırsınız, şeir də, ara-sıra məqalələriniz də çap olunur. Amma sanki görünmürsünüz... Bu, xarakterinizlə bağlıdır, yoxsa?\n– Yəqin xarakterimdən irəli gələn bir şeydir. Tutalım, düşünürsən ki, evdən çıxdım, hara gedim? Düzdür, görüşdüyüm, oturub-durduğum adamlar dostlarımdır, sevimli insanlardır. Misilsiz dostlarım var. Söz yox ki, vaxtilə yazar dostlarla zamanımızı bir masa arxasında keçirdiyimiz günlər, aylar, illər çox olub...\n– Bəzən görünməməyin özü də iddia kimi ortalığa qoyulur. Yəni mən mənəvi qatda öz məsələmi həll eləmişəm, daha reklama, özümü gözə soxmağa ehtiyac yoxdur... Sizdə belə hislər varmı?\n– Qətiyyən yoxdur. Mənəvi planda içimdə nəyisə həll eləmək söhbəti də heç vaxt ağlımdan keçməyib.\n– İndi hardasa işləyirsiniz?\n– Bir müddət ATV kanalında çalışdım. Sonra dedilər ki, verilişin davam etməsi üçün sponsor lazımdır. Kimə deyə bilərəm ki, gəl mənə sponsorluq elə? İşimiz yarımçıq qaldı. Faktiki olaraq, iki ildir işsizəm. Amma bir saytla – metbuat.az-la yüngülvari əməkdaşlığım var.\n– Yəni saytla dolanırsınız?\n– Belə demək mümkünsə...\n– Çətin deyil?\n– Sözsüz ki, çətindir. Hər halda adam soymuram, oğurluq eləmirəm. Əslində, mənə elə gəlir ki, asan yolla başqalarının malını, sərvətini mənimsəmiş adamı soymaq, ondan oğurluq eləmək yaxşı işdir. Deyim ki, bir korrupsionerin malını müsadirə etmək halal bir şeydir. Sadəcə, bunu bacarmaq lazımdır. Məndə isə bu qabiliyyət olmadığı üçün çalışıram ki, müəyyən nəşriyyatlarla, saytlarla əməkdaşlıq eləyib başımı dolandırım.\n– Oğurluğun halal bir şey olması ilə bağlı hansısa dini kitabda yazılıb, yoxsa öz qənaətinizdir?\n– İnsanın özü də bir dindir. Ən canlı kitab insandır. Əgər varsansa, səndən daha canlı kitab ola bilməz. Allah səni də yaradıb, Quranı da, İncili də, Tövratı da, Zəburu da... Bu mənada sənin özün ən qədim, ən orijinal və ən pozulmaz bir kitabsan, dinsən. Mən də bir dinəm, əgər bu gün zamanın üzərimdəki təzyiq və ağırlığının diktəsi altında belə düşünürəmsə, deməli, oğurluq etməkdə halallıq var.\n– Yazıçılar Birliyi dörd nəfərə bir mənzil vermişdi. O siyahıda sizin də adınız vardı. Aldığınız pul bir işinizə yaradımı?\n– Deyim ki, ev aldım, torpaq aldım... Yox! Qətiyyən belə şeylər olmadı. Dostlarım da yaxşı bilir ki, mənim güclü borcum vardı. O pulla borclarımı ödədim. Həmin məqamda bibioğlum həbs olundu. Pulun bir hissəsi də bu məsələyə getdi.\n– O puldan rüşvət verdiniz?\n– Bir başa mən verməsəm də... Həmin vaxtlar bacım oğlunu da ilişdirmişdilər. Bacımgil də bilirdilər ki, əlimdə pul var. Beləliklə, min dənə məsələ ortaya çıxdı. Ümumiyyətlə, mən indiyə kimi pulun nə olduğunu anlamağa çalışıram. Pulun mahiyyəti mənə çatmır. Çünki pulla mənim aramda çox böyük məsafə var.\n– Bacıoğludan danışdınız... Siz yaradıcı bir insan olmaqla yanaşı həm də bir dayısınız, əmisiniz, atasınız... Bəs əmi, dayı, ata kimi öz missiyanızı yerinə yetirə bilirsinizmi?\n– Ata kimi məncə, o qədər də pis ata deyiləm. Sakit görünməyimə baxmayın, o qədər də ölüvay, ağlayan, sızlayan birisi deyiləm. Amma son 2-3 ildə isə deyəsən, missiyamı yerinə yetirə bilmirəm deyə, bəlkə də dayılıqdan, əmilikdən çıxmışam.\n– Siz ATV-də işləyəndə Vaqif Bayatlı Odəri bir verilişə çəkmişdiniz. Vaqif müəllim o verilişdə ağaca çıxmışdı. O gündən bəri deyirlər ki, Xanəmir Vaqif Bayatlını ağaca çıxarmışdı... Bunu qəsdən etmişdiniz?\n– Mən Vaqifin yaradıcılığına sayğı duyan və yaradıcılığının tənqidi yönlərini də görə bilən bir adamam. Vaqif Bayatlı Azərbaycanın böyük şairidir. Vaqif Bayatlıya qarşı o cür hərəkət eləmərəm. Sadəcə, Vaqif müəllimin xarakterində bir uşaqlıq var. Bu da onun böyük adam olduğuna görədir.\nMənim bildiyimə görə, sovet dövründə İsa haqqında bir film çəkilirmiş. İsa roluna çəkməyə adam axtarıblar və onun obrazını Vaqif Bayatlıda görüblər. Gerçəkdən də Vaqif Bayatlıda bir İsalıq var. O qədər təmiz bir insan ağaca da çıxacaq, qayaya da dırmaşacaq, maşının altına da uzanacaq... Amma deyim ki, Vaqif həqiqətən də ağaca yaraşır. Şəxsən mən onun yerində olsam, ağacdan düşmərəm.\nBir hadisəni də danışım. Vaqif müəllim cavan vaxtı dostları ilə Bakının küçələrində gedirmiş. Bir də baxıb ki, qarşıdan nəhəng, güclü, bazburudlu bir rus polkovniki gəlir. Yanındakılar Vaqifdən qat-qat canlı, boylu-buxunlu imiş. Vaqif isə cansız bir adam ola-ola qəfildən qaça-qaça gedib rus polkovnikinin papağını götürüb vurub yerə. Nədi-nədi, rus imperiyasının hərbçisi onun torpağında belə rahat gəzir...\n– Vaqif Bayatlı islama sidq ürəkdən bağlı olan bir insandır. Bəs sizcə, niyə onu Məhəmmədlə deyil, İsaya oxşarlığından danışırlar?\n– İslam deyəndə təkcə müsəlmanlıq, Qurani Kərim nəzərdə tutulmur. İslam ona görə sonuncu bir dindir ki, Tövrat da, İncil də, Zəbur da Qurani Kərimdə öz bədii, ictimai, ilahi həllini tapmış bir variantdadır. Bütün bu kitablar Quranda təzahür edirsə, deməli, İsa da burdadır, Davud da... Bu baxımdan Vaqif Bayatlı islamın içərisində olan İsaya, Quranın İsasına daha çox oxşayır, ona daha çox uyğundur. Həm də peyğəmbərlər içərisində obraz baxımından ən şairanəsi İsadır.\n– Siz fiziki cəhətdən zəif bir insan deyilsiniz. Şillə də vura bilərsiniz, yumruq da ata bilərsiniz. Amma danışanda elə təəssürat yaradırsınız ki, sanki qorxaq bir adamsınız...\n– Bu barədə dostlarım da mənimlə çox söhbət ediblər. Başqa üzümü görəndə isə məni təəccübləniblər. Mən təbiətcə zorakılığı sevən adam olmuşam. Bəlkə də həyatımda qarşılaşdığım hadisələr bu hissi məndə yaradıb. Buna baxmayaraq, bir insanla üz-üzə oturanda məndə qarşımdakını özümdən üstün tutmaq hissi də yaranır. Nədənsə istənilən adamı özümdən zəif görürəm. Özümdən utanıram. Qarşımdakı insanla çəkinə-çəkinə danışmağım isə bir problem çıxmağının və mənim onu narahat edə biləcəyimin qorxusudur. Düşünürəm ki, aramızda bir anlaşılmazlıq yaranar, sonra uzun müddət özümə gələ bilmərəm...\nBu, varlığıma hopmuş bir hissdir. Elə bilirəm ki, yumşaq davranışım qarşıdakı insanın mənə maneəsiz keçməyinə özümdən asılı olmayaraq şərait yaradır. Adam var, mənə vurar, amma susaram. Bəlkə də qorxdu zənn edər. Adam da var ki, içindəki iyrəncliyi görərəm, özümdən asılı olmadan şapalağım sifətində gül açdırar...\n– Tez-tez deyirlər ki, sizin əsərlərin dilini heç kim başa düşmür...\n– Bu dil haqqında o qədər danışmışam ki... Hətta kitab da yazmışam... (Gülür).\n– Özünüz öz yazdığınız dili başa düşürsünüz? Yaxud bu dil sizin özünüzü də bezdirmir ki?\n– Ədəbiyyatla həyatın ayrı-ayrı şeylər olduğu bilinəndir. Bəzilərinə elə gəlir ki, həyatda danışdığımız dili yazıya tətbiq etməliyik. Bəs yazının mahiyyəti harda qaldı? Çağdaş ədəbiyyat daha çox dil üzərində yaranır. Elə məsələlər var ki, sən onu dil üzərində həll eləməsən, əsərin texnikasını, strukturunu, süjet xəttini, bədii siqlətini istədiyin şəkildə həll eləyə biləcək imkana sahib olmayacaqsan. Məhz bu düşüncədə olduğuma görə çalışdım ki, Azərbaycan ədəbi dil standartlarını dağıtmağa cəhd göstərim. Bilmirəm alındımı, alınmadımı, amma hesab edirəm ki, ən azından bu cəhdə bulunmaq, qorxmamaq lazımdır.\n– Xanəmir bəy, klassik ədəbiyyata münasibətdə bizdə zaman-zaman fərqli fikirlər olub. Məsələn, Rafiq Tağı Səməd Vurğunu qəbul eləmirdi. Eyni zamanda Mirzə Cəlil və Sabir haqqında da yazmışdı ki, onlar milləti təhqir ediblər... Siz necə düşünürsünüz?\n– Sözsüz ki, Mirzə Cəlil də, Sabir də dünya ədəbiyyatına çıxara biləcəyimiz imzalardır. Amma biz Sabiri, Mirzə Cəlili dünyaya çıxara biləcəyimiz halda onlara qarşı nədən tənqidi yanaşırıq? Əsas məsələ nədir? Bizdə oxucu xəyanət etməyi bacarmır və kitablara, müəlliflərə qarşı nakam psixoloji münasibət sərgiləyə bilmir. Bir də bizə elə gəlir ki, əsərlər yazılırsa, o həm də mütləq şəkildə oxunmaq üçündür. Əsərlərin, kitabların yazılması şərtdir, məncə, oxunması şərt deyil. İstənilən halda kitab mədəniyyət aktıdır.\nBizdə oxucuların zövqü çox uzun çəkir. Oxucu istəyir ki, onun zövqü insan taleyi, insan ömrü kimi uzun yaşasın. Əvvəlcə uşaq olsun, sonra məktəbə getsin, universitetə girsin, ailə qursun, sonra qocalsın, ölsün... Amma mən düşünürəm ki, bizim zövq qocalmamalıdır, bir az da nakam olmalıdır. Bu mənada Sabiri, Mirzə Cəlili yüz il öyrənmək, yüz il oxumaq, yüz il tətbiq eləmək düzgün məsələ deyil. Bu, vəhşilikdir, barbarlıqdır. Sözsüz ki, Sabirin də, Mirzə Cəlilin də alt qatında elitar, aristokrat təfəkkür gizlənib. Amma bunlar uzun müddət oxunun inhisarına çevriləndə təfəkkürdə zombiləşmə gedir.\nTəsəvvür elə, atam da “Keçi” , “Xoruz” “Uşaq və buz” şeirini əzbər bilirdi, mənim özümün də ilk əzbərlədiyim şeir bunlar olub, uşaqlarımın da. Görünür, uşaqlarımın da uşağı “Keçi” , “Xoruz”, “Uşaq və buz” şeirlərini əzbərləyəcəklər. Bu, nə deməkdir? Bu baxımdan əlbəttə, Mirzə Cəlili də, Sabiri də tənqid eləmək lazımdır. Onların yazdıqları bəlli bir zaman kəsiyində, müəyyən mərhələlərdə çox böyük dəhşətlər, fəlakətlər yaradıb. Onun üçün də tənqidə məruz qalırlar.\n– O dəhşət, fəlakət nədən ibarətdir ki?\n– Tutaq ki, yüz ildə Azərbaycanda üç nəsil dəyişə bilir. Elə deyilmi? Təsəvvür elə ki, üç nəslin ilkin zehniyyəti eyni mətnlərlə, sözlərlə, söz birləşmə və sintaksis tərkiblə formalaşıb. “Uşaq və buz”, “Xoruz”, “Keçi” şeiri... Bu gün uşaq bağçalarına gedin, 50 il bundan qabaq da uşaqların eyni mətnlərlə beyinlərini doldururdular, indi də. Uşaqlar keçi kimi yerimək istəyir. Əslində, özlərini buz üstə yeriyən kimi hiss edirlər. Danışanda sakit deyil, xoruz kimi bərkdən qışqıra-qışqıra danışırlar. Bu şeirlər özünün ağırlığı, mətndəki hər bir söz, misra ifadə elədiyi mənalarla birlikdə həyati faktları da insanın taleyinə, zövqünə, yaşamına özüylə birgə çəkib gətirir. Biz bunların fərqində deyilik.\n– Məsələn, “Keçi”, “Uşaq və buz” şeirləri ilə deyil, uşaqların hansı şeirlə böyüməyini istərdiniz?\n– Azərbaycanda bu qədər universitet, strateji araşdırma mərkəzləri var, bunun üzərində onlar düşünməlidir. Azərbaycan neçə ildir müstəqil ölkədir. Bəs hanı bizim strateji araşdırmalar və beyin mərkəzlərimiz, institutlarımız? Bunların dövlətə, Təhsil Nazirliyinə verə biləcəyi layihələr olmalıdır. Çatışmayan, yerində oturmayan daşlar var, biz o daşları yerində oturtmalıyıq ki, ordan rüzgar əsib fəsadlar çıxarmasın. Ümumiyyətlə, o fikirdəyəm ki, balacalara şeir öyrətməyə gərək yoxdur. Bu düzgün bir metod deyil.\n– Dediniz ki, Mirzə Cəlili yüz il oxumaq, öyrənmək vəhşilikdir, barbarlıqdır. Siz Ramiz Rövşəni də bir neçə dəfə sərt tənqid etmisiniz. Onun da yaradıcılığına bu məntiqlə yanaşırsınızmı?\n– Mən həm oxucuyam, həm də oxucunu idarə eləyə bilən adamam. Çünki yazıram. Yazmaq elə-belə şey deyil. Bir zamanlar düz bir xətti A nöqtəsindən B nöqtəsinə çəkmək dünyanın böyük bir kəşfi sayılırdı. Sən bu qədər yazılar yazırsan, bu qədər sözləri, cümlələri yan-yana gətirirsən, mətnlər ortalığa qoyursan, deməli, çox şeylər eləyə biləcək adamsan. Deməli, sən həm də qorxunc adamsan. Şərqdə yazı adamına həmişə kahin kimi baxıblar.\nDemək istəyirəm ki, istənilən yazıda magiya girələnir. Ancaq Ramiz Rövşənin hər yazısını oxuyanda görürəm ki, başdan ayağa mağmınlıq və mütilik təlqin eləyir. Onun poetik təfəkkürü həm bəsitdir, həm də elitar deyil. Bu olumsuzluqlar onun poetik təfəkkürünün etibarlı olmadığını göstərir. O şeirlərin metafizikasına güvənmək olmur. Çünki Ramiz Rövşənin yazılarının zəminində imansız və qorxaq metafizika var.\nMən demirəm ki, Ramizi atmaq lazımdır, oxumaq lazım deyil. Mənim Ramiz müəllimin yaradıcılığına bu şəkildə yanaşmağım, onun böyüklüyünə və yaradıcılığındakı gözəlliklərə xələl gətirmir düşüncəsindəyəm. Kiminsə haqqında belə danışanda deyirlər ki, kimi oxuyaq? Bəs özün nə yazmısan?\nYaxşı, mənən heç nə yazmıram. Sadəcə, iddialı oxucuyam. Məsələn, ortalıqda Hüseyn Cavid estetikası da var. Görün, Cavid hansı ritmlərdən, hansı dil qatlarından, hansı ifadə vasitələrindən istifadə edib, hansı mövzular ortalığa qoyub. Cavidin mövzularına hələ də qorxa-qorxa yanaşırlar, hələ də o mövzulara yaxın düşə bilmirlər. Yanlış olaraq deyirlər ki, Hüseyn Cavid romantik şairdir. Türkün ədəbi təfəkkürü nə vaxtdan romantik olub? Bu təfəkkür imperiya yaratmış, dövlət qurmuş bir ədəbi təfəkkürdür.\nHüseyn Cavid sırf şair kimi Azərbaycan ədəbiyyatına öz yaradıcılığı ilə daxil olmuş və bu gün də öz nəhəngliyini qoruyub-saxlayan, get-gedə də yaradıcılığıyla da gücünü artıran şəxsiyyətdir . Sadəcə, o, bizdə araşdırılmır.\n– Hüseyn Cavid dilinin Azərbaycanda ədəbi dil səviyyəsinə yüksəlməyini istərdinizmi?\n– Bəli, gerçəkdən mən bunu istərdim.\n– Biri var beş nəfərə xitab edəsən, biri də var yüz nəfərə, min nəfərə. Yazdıqların min nəfər hesablananda sən böyüklüyün öz içində yox, qarşı tərəfdən tapırsan. Yazdığın əsərin dilində məsələn, 300 milyona yaxın insanın danışdığını bilmək yazar üçün fərqli bir təkandır. Bu, həm də yazılan mətnin energetikasını artırır, ərazisini genişlədir.\nFakt həmişə kənardan gəlir. Yazının da ərazisini, mahiyyətini böyüdən, gerçəkləşdirən, oxudan, onu dildən dilə salan, fərqli yozumlara gətirən kənar –yəni oxucu demirəm, dilində yazdığın insanların varlığı, kimliyi olur. Ədəbiyyat həm də oxunduqca, yozulduqca böyüyür, bütövləşir. Bu baxımdan Cavidin dili Azərbaycan ədəbiyyatının yazılı dilinə çevrilsə, şübhəsiz ki, biz daha böyük olarıq.\nÜmumiyyətlə, mənim üçün Azərbaycan ədəbiyyatı yoxdur. Ortaq türk ədəbiyyatı, ortaq türk ədəbiyyat nəzəriyyəsi, ortaq türk tarixi, ortaq türk fəlsəfəsi var. Və belə də olmalıdır.\n– Sonda... Ramiz Rövşənin oxucularının sözü olmasın, özünüz nə yazırsınız?\n– İndiyə kimi müxtəlif janr və mövzularda 12 kitab yazmışam. Yazdıqlarımı kimin oxuyub-oxumaması mənim üçün maraqlı deyil. Kiminsə yazılarımı oxumasını bilmək istəmirəm. Biləndə ki, kimsə yazımı oxuyur, məndə narahatçılıq hissləri yaranır, bu mənə əzab verir, üzərimə ağırlıq çökür.\nÜç romanım çıxıb. Çox iddialıyam. Mən başqaları kim qız getdi, oğlan gəldi, onlar bir-birlərini öldürdü və sair kimi bəsit və mənasız, Azərbaycan ədəbiyyatını iyrənc süjet xətləri ilə dolduran mövzulara heç vaxt müraciət eləməmişəm. O tərzdə, o süjet xətləri ilə heç vaxt roman yazmamışam. “Ağğğbaaağğğ”, “Surda gizlənən səs, “Maqlar” romanlarım var. Oğul istəyirəm oxusun, gəlib otursun, müqayisələr aparaq...//Teleqraf.com\nBDU-nun yeməkxanasında qeyri-adi evlilik təklifi - Cavabı isə.../ VİDEO - Oxumaq üçün tıkla\nXanəmir Telmanoğlu Müsahibə Roman Poeziya\n23 Yanvar 2019 03:32